# வயோமிகா சிங்



விங் கமாண்டர் **வயோமிகா சிங்**, இந்திய வான்படை (ஐஏஎஃப்) அதிகாரி ஆவார். பறக்கும் கிளையில் உலங்கு வானூர்தி விமானியாக பணியாற்றுகிறார்.  

2025 பகல்காம் தாக்குதலைத் தொடர்ந்து, பாக்கித்தான் மற்றும் பாக்கித்தான் ஆக்கிரமிப்பு காஷ்மீரில் செயல்பட்டுவரும் பயங்கரவாத உள்கட்டமைப்பை குறிவைத்து 2025 சிந்தூர் படை நடவடிக்கை குறித்து ஊடக சந்திப்பிற்கு இவர் இணைந்து தலைமை தாங்கினார்.  

## இளமை வாழ்க்கையும் கல்வியும்
வியோமிகா சிங் இந்தியாவில் பிறந்தார். இவரது சரியான தேதி மற்றும் பிறந்த இடம் பொதுவில் வெளியிடப்படவில்லை. “வானத்தில் வசிப்பவர்” அல்லது “வானத்தின் மகள்” என்று பொருள்படும் இவரது பெயர், ஒரு விமானியாக இவரது வாழ்க்கையுடன் ஒத்துப்போகிறது. இவர் தனது பள்ளி மற்றும் கல்லூரி ஆண்டுகளில் தேசிய மாணவர் படையில் (NCC) பங்கேற்றார்.  

சிங் டெல்லி தொழில்நுட்பப் பல்கலைக்கழகத்தில் 2002 ஆம் ஆண்டு பிரிவில் பொறியியலில் இளங்கலைப் பட்டம் பெற்றார். இந்திய வான்படையில் சேருவதற்கு முன்பு ஐதராபாத்தின் துண்டிகலில் உள்ள விமானப்படைப் பயிற்சிக் கழகத்தில் பயிற்சியை முடித்தார்.  

## இராணுவ வாழ்க்கை
### பணியமர்த்தலும் ஆரம்பகால சேவையும்

சிங், டிசம்பர் 18, 2004 அன்று இந்திய வான்படையின் பறக்கும் பிரிவில் உலங்கு வானூர்தி விமானியாக நியமிக்கப்பட்டார். சம்மு காசுமீர் மற்றும் வடகிழக்கு இந்தியா போன்ற நிலப்பரப்புகளில் சேதக் மற்றும் சீட்டா உலங்கு வானூர்திகளை இயக்கி, 2,500க்கும் மேற்பட்ட மணிநேரங்களுக்கு மேல் பறந்துள்ளார். இவரது ஆரம்பகால பணிகளில் உளவு பார்த்தல், துருப்பு போக்குவரத்து மற்றும் மீட்புப் பணிகள் ஆகியவை அடங்கும். நவம்பர் 2020 இல், அருணாச்சலப் பிரதேசத்தில் ஒரு மீட்புப் பணியை இவர் வழிநடத்தி, தொலைதூரப் பகுதிகளில் விமான ஆதரவை வழங்கினார்.  

## மணிராங் மலைப் பயணம்
2021 ஆம் ஆண்டில், இந்தியாவின் 75வது சுதந்திரத் திருநாள் அமுதப் பெருவிழாக் கொண்டாட்டங்களின் ஒரு பகுதியாக, இமாச்சலப் பிரதேசத்திலுள்ள மணிராங் மலைக்கு (21,625 அடி) முப்படையினரால் நடத்தப்பட்ட அனைத்து பெண்களும் கொண்ட மலையேறும் பயணத்தில் சிங் பங்கேற்றார். இந்தப் பயணத்தை விமானப் படைத் தலைவர் அங்கீகரித்தார்.  

## சிந்தூர் நடவடிக்கை
மே 7, 2025 அன்று, புது தில்லியில் கர்னல் சோபியா குரேஷி மற்றும் இந்திய வெளியுறவுச் செயலாளர் விக்ரம் மிஸ்ரி ஆகியோருடன் இணைந்து ஒரு ஊடக சந்திப்பிற்கு வியோமிகா சிங் தலைமை தாங்கினார். இதில் சிந்தூர்படை நடவடிக்கையை விவரித்தார். அதிகாலை 1:05 மணி முதல் அதிகாலை 1:30 மணி வரை நடத்தப்பட்ட இந்த நடவடிக்கை, 26 பேர் கொல்லப்பட்ட 2025 ஏப்ரல் 22 அன்று பகல்காம் பயங்கரவாத தாக்குதலுக்கு பதிலளிக்கும் விதமாக பாக்கித்தான் மற்றும் ஆசாத் காஷ்மீரில் உள்ள ஒன்பது பயங்கரவாத முகாம்களை குறிவைத்தது. பொதுமக்கள் உயிரிழப்புகளைத் தவிர்க்க இந்த தாக்குதல்கள் **முக்கிய தொழில்நுட்ப ஆயுதங்களை** பயன்படுத்தியதாகவும், ஒன்பது முகாம்களும் அழிக்கப்பட்டதை உறுதிப்படுத்தியதாகவும் வியோமிகா சிங் கூறினார். பாக்கித்தான் இராணுவ நிறுவல்கள் எதுவும் குறிவைக்கப்படவில்லை என்பதையும் இவர் வலியுறுத்தினார்.  

## சொந்த வாழ்க்கை

வியோமிகா சிங் தனது குடும்பத்தில் ஆயுதப்படைகளில் சேர்ந்த முதல் நபர் ஆவார். இந்தியா டுடேக்கு அளித்த பேட்டியில், அவரது பெற்றோர் ஆர்.எஸ்.நிம் மற்றும் திருமதி. கருணா சிங் ஆகியோர் தனது பெற்றோர் எனவும் தான் இந்திய வான்படையில் ஒரு அதிகாரியை மணந்ததாகவும் தெரிவித்தார் அவர் புது தில்லியில் உள்ள அந்தோணி பள்ளியில் - ஹவுஸ் காஸில் படித்தார். இவருக்கு பூமிகா சிங் மற்றும் நிர்மாலிகா சிங் என்ற இரண்டு உடன்பிறப்புகள் உள்ளனர். இவரது மூத்த சகோதரி பூமிகா சிங் இங்கிலாந்தில் ஒரு விஞ்ஞானியாக உள்ளார். இவரது பெற்றோர் ஓய்வு பெற்ற கல்வியாளர்கள். இவரது தந்தை ஒரு தாவரவியல் ஆசிரியர்.  

## இதனையும் காண்க
- சோபியா குரேசி
- 2025 இந்தியா-பாக்கித்தான் முரண்பாடு
- இந்தியப் பாதுகாப்புப் படைகளில் பெண்கள்
- இந்தியத் தரைப்படை
- 
## மேற்கோள்காள்